Document ID: /roh_data/filtered/fineweb-2-filterrobots_roh.jsonl.gz/61259

Els vegnian a la conclusiun ch’ils visiers na protegian betg uschè bain sco las mascras. Uschia hai num en ina communicaziun communabla da las associaziuns. Ellas suttastritgan però era che las mascras da protecziun n'èn anc adina betg obligatoricas en la gastronomia – cun excepziun dal Tessin. Impurtant saja surtut che la distanza dad 1,5 meters vegnia resguardada.
Sa chapescha che las branschas beneventian mesiras supplementaras. I saja dentant chaussa dals hotels e restaurants da decider sch'els veglian prender mesiras supplementaras u betg, scrivan las branschas.